Bielokarpatské podhorie

Bielokarpatské podhorie je geomorfologický podcelok Považského podolia. Leží v západnej časti územia, v južnej časti stredného Považia, medzi Novým Mestom nad Váhom a Pruským.

Polohopis 
Podcelok leží v južnej polovici Považského podolia a lemuje jeho západný okraj v podhorí Bielych Karpát. Tie vymedzujú Bielokarpatské podhorie zo severozápadu, a to podcelkami Vršatské bradlá, Kobylináč, Súčanská vrchovina a Bošácke bradlá. Na západe nadväzuje Myjavská pahorkatina a Čachtické Karpaty (podcelok Malých Karpát), južným smerom nadväzuje rovinatá Podunajská pahorkatina s podcelkami Trnavská pahorkatina a Dolnovážska niva. Juhovýchodný smer následne susedí s podcelkami Považského podolia, Trenčianskou a Ilavskou kotlinou.

Ochrana prírody 
Územie sa okrajovo dotýka CHKO Biele Karpaty, no je tu niekoľko maloplošných chránených území:
 Kobela – prírodná rezervácia
 Turecký vrch – prírodná rezervácia
 Hájnica – prírodná rezervácia
 Haluzická tiesňava – prírodná pamiatka
 Drietomské bradlo – prírodná pamiatka
 Súčanka – prírodná pamiatka
 Babiná – prírodná pamiatka
 Skalice – prírodná pamiatka

Doprava 
Územie pretína viacero významných ciest, medzi nimi cesta I/54, I/9 alebo I/57, ktoré sa pripájajú na cestu I/61. Tá vedie spolu so železničnou traťou Bratislava – Žilina údolím Váhu a Bielokarpatským podhorím vedie len okrajovo pri Novom Meste nad Váhom. Z Nemšovej na Moravu vedie železničná trať Trenčianska Teplá – Vlársky priesmyk.

Pozri aj 
 Geomorfologické členenie Slovenska
 Považské podolie

Referencie 

Považské podolie
Podhoria na Slovensku
Geomorfologické podcelky na Slovensku